社後一日作
作者：朱熹
朝代：宋

paragraphs: 聖作重品節，等殺古所詳。
里有秦社稷，僭差遂無章。
王綱諒已隳，精意尚不亡。
尚論千載前，簡編有遺芳。
侃侃陳孺子，恂恂萬春鄉。
敬恭事耆老，禱賽謹田桑。
悠悠我里居，歲事有故常。
向來諸老翁，惇厖亦端莊。
交神庶或享，與物同樂康。
今我胡不樂，悵然下頹岡。
古人不可見，今人自猖狂。